google/wiki40b huggingface dataset:
Mehdi Mostefa

Kehidupan

Mostefa dilahirkan di Dijon, Perancis. Bapa beliau orang Algeria manakala ibu beliau orang Perancis. Bapa beliau berasal dari Mazouna di Wilayah Relizane, Algeria.

Kerjaya kelab

Pada 6 Jun 2011, Mostefa menandatangani kontrak selama dua tahun bersama kelab Ligue 1, AC Ajaccio.
Pada 7 Ogos 2014, Mostefa berpindah ke FC Lorient dengan kontrak selama tiga tahun.

Kerjaya antarabangsa

Pada 30 Oktober 2010, Mostefa telah dipanggil untuk memasuki pasukan kebangsaan Algeria di bawah pengurus Abdelhak Benchikha untuk perlawanan persahabatan menentang Luxembourg. Beliau membuat debut bersama Algeria pada perlawanan itu sebagai pemain gantian pada minit ke-69. Pada 6 Mac 2011, Mostefa bermain perlawanan rasmi pertama untuk Algeria dalam perlawanan kelayakan Piala Negara-Negara Afrika 2012 menentang Maghribi. Beliau bermain penuh dalam perlawanan itu di mana Algeria menang tipis 1-0.
Beliau juga bermain dalam kejohanan Piala Dunia FIFA 2014 di Brazil. Beliau mula bermain dalam kejohanan itu pada perlawanan pembukaan menentang Belgium di mana Algeria tewas 2-1. Beliau bermain penuh pada perlawanan itu.
Askar marin

Askar Marin, juga dikenali sebagai kor marin dan infantri laut, adalah sebuah pasukan infantri yang pakar dalam membantu operasi tentera laut dan tentera darat, serta pelaksanaan operasi mereka sendiri. Di kebanyakkan negara, askar marin ialah sebahagian daripada tentera laut, tetapi ia juga boleh berada dibawah tentera darat seperti Troupes de marine (Pasukan Marin Perancis) dan Givati Brigade (Briged Marin Israel), atau membentuk cabang ketenteraan bebas seperti Kor Marin Amerika Syarikat dan Marin Diraja.
Dari segi sejarah, tugas-tugas yang dijalankan oleh pasukan marin ialah menyediakan perlindungan dari perang sewaktu di laut, memperlihatkan sifat tekanan syarikat kapal dan risiko pemberontakan. Tugas-tugas lain termasuk memasuki kapal semasa bertempur atau menawan kapal rampasan dan menyediakan tenaga kerja untuk penyerbuan ke pantai bagi menyokong objektif tentera laut.
Dengan perindustrian peperangan pada abad ke-20 skala operasi pendaratan meningkat; ini membawa bersamanya peningkatan kemungkinan tentangan dan keperluan untuk penyelarasan pelbagai elemen ketenteraan. Tentera marin berkembang dengan mengkhusus dalam kemahiran dan keupayaan yang diperlukan untuk peperangan amfibia.
Sarracín

Sarracín merupakan sebuah kawasan perbandaran di Sepanyol di Burgos, di komuniti autonomi Castile dan León.
Dusun Raja, Lais

Poskod

Poskod yang digunakan di Dusun Rajo/Raja adalah 38653. Terdapat 23 buah desa di dalam daerah kecamatan Lais.
Persidangan Logik Asean 2010

Persidangan Logik Asean 2010 telah diadakan di Universiti Islam Antarabangsa Malaysia, Kuala Lumpur pada 2 Januari 2010.
Penceramah istimewa ialah bekas Perdana Menteri Malaysia, Tun Dr Mahathir Mohamad. Beliau menyampaikan ceramah bertajuk "Asean: Cabaran Semasa dan Akan Datang" .Negara-negara di Timur Laut Asia ini dapat mencabar dominasi negara-negara barat dalam perdagangan antarabangsa. Timur Laut Asia ini terdiri daripada China, Korea Selatan dan Jepun, Asean juga akan menjadi sebuah perkumpulan yang berkuasa. Timur Laut Asia mestilah bersatu hati mendepani Barat. Setiap idea datang dari Barat. Kita juga mesti mengemukakan idea baru dan apa yang kita cadangkan seharusnya diterima oleh pihak lain agar kita dapat bersaing dengan negara maju .
Coulmer

Coulmer ialah sebuah komun di jabatan Orne di barat-laut Perancis.
Poolambadi

Demografik 2001

Menurut bancian India pada tahun 2001, Poolambadi memiliki bilangan penduduk seramai 10,081. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Poolambadi memiliki kadar pendidikan (kebolehan membaca) 60%, melebihi kadar purata kebangsaan 59.5%; dengan 58% lelaki dan 42% wanita mampu membaca. 10% dari populasi berusia di bawah 6 tahun. (2001)
Taj Pul

Demografik 2001

Menurut bancian India pada tahun 2001, Taj Pul memiliki bilangan penduduk seramai 58,220. Dari jumlah tersebut, kaum lelaki membentuk 56% dari jumlah keseluruhan populasi dan wanita seramai 44%.

Pendidikan 2001

Menurut bancian India pada tahun 2001 Taj Pul memiliki kadar pendidikan (kebolehan membaca) 69%, melebihi kadar purata kebangsaan 59.5%; dengan 62% lelaki dan 38% wanita mampu membaca. 17% dari populasi berusia di bawah 6 tahun. (2001)
Jawalamukhi

Demografik 2001

Menurut bancian India pada tahun 2001, Jawalamukhi memiliki bilangan penduduk seramai 4,931. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Jawalamukhi memiliki kadar pendidikan (kebolehan membaca) 77%, melebihi kadar purata kebangsaan 59.5%; dengan 55% lelaki dan 45% wanita mampu membaca. 12% dari populasi berusia di bawah 6 tahun. (2001)
Burung Sambar Gila Bukit

Ciri-ciri

Burung Sambar Gila Bukit ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Sambar Gila Bukit ialah haiwan berdarah panas, mempunyai sayap dan badan yang dilitupi bulu pelepah. Paruh Burung Sambar Gila Bukit tidak bergigi.

Pembiakan

Burung Sambar Gila Bukit membiak dengan bertelur. Telur Burung Sambar Gila Bukit bercangkerang keras.
Derati

Poskod

Poskod yang digunakan di Derati adalah 39183. Terdapat 11 buah desa di dalam daerah kecamatan Kota Padang.
Banda, Banda

Demografik 2001

Menurut bancian India pada tahun 2001, Banda memiliki bilangan penduduk seramai 134,822. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2011

Menurut bancian India pada tahun 2001 Banda memiliki kadar pendidikan (kebolehan membaca) 66%, melebihi kadar purata kebangsaan 59.5%; dengan 60% lelaki dan 40% wanita mampu membaca. 15% dari populasi berusia di bawah 6 tahun. (2001)
Game of Death II

Sinopsis

Sejak kebelakangan ini jumlah cabaran, Billy Lo (Bruce Lee) dan kawannya Chin Ku (Hwang Jang-lee) bermula dengan seorang suspek yang mahu membunuh mereka. Billy kemudian melawat adiknya Bobby (Tong Lung), yang belajar dengan bekas gurunya dan dia meninggalkan sebuah buku Jeet Kune Do untuk adiknya mempelajari Kung Fu.
Encinas

Encinas merupakan sebuah kawasan perbandaran di Sepanyol di Segovia, di komuniti autonomi Castile dan León.
Songgom Jaya

Poskod

Poskod yang digunakan di Songgom Jaya adalah 42186. Terdapat 12 buah desa di dalam daerah kecamatan Cikande.
Kebakaran liar Rusia 2010

Kebakaran liar Rusia 2010 berlaku pada akhir Julai - Ogos 2010 akibat cuaca panas melampau dan angin kuat di Wilayah Voronezh, Mokhovoe, Vyksa, Nizhny Novgorod, di Daerah persekutuan Pusat Rusia, 84 km dari Moscow. Dianggarkan 28 orang terbunuh setakat 31 Julai, manakala setakat 4 Ogos jumlah yang maut disahkan mencapai 48 orang.
Suhu panas pernah direkodkan era Czar, 130 tahun lalu iaitu mencapai 100 darjah.

Reaksi

Perdana Menteri Rusia Vladimir Putin terbang ke wilayah Vyksa berdekatan Nizhny Novgorod meninjau rumah mangsa yang terbakar. Lebih 2000 orang kehilangan tempat tinggal. Beliau berjanji kerajaan akan membantu membina semula rumah-rumah.
Darurat diisytiharkan menghalang penduduk berjalan ke dalam hutan di beberapa daerah di wilayah Moscow. Ribuan ekar ladang gandum dan ladang barli kering dan musnah. 27 wilayah pertanian diisytiharkan darurat kerana tanaman tidak menjadi.
Presiden Rusia Dmitry Medvedev menyatakan tentera akan dihantar untuk mengawal kebakaran dan akan membeli pesawat anti kebakaran. 100,000 anggota bomba, 2,158 peralatan kebakaran dan 43 pesawat bomba ditugaskan untuk menangani kebakaran.
Pendidikan di Jerman

Pendidikan di Jerman

Tanggungjawab terhadap pendidikan di Jerman diserahkan kepada negeri-negeri sementara kerajaan persekutuan hanya memiliki peranan kecil. Pendidikan pra-sekolah yang tidak diwajibkan disediakan untuk kanak-kanak berusia tiga hingga enam tahun. Selepas itu, mereka diwajibkan menghadiri pengajian di sekolah selama sekurang-kurangnya sembilan tahun. Pendidikan rendah selalunya berlangsung selama empat tahun dan sekolah-sekolah awam tidak disusun mengikut kategori pada tahap ini. Berbeza pula di peringkat menengah, sistem persekolahan dibahagikan kepada empat jenis berlandaskan kemahiran atau keupayaan murid-murid seperti yang dicadangkan oleh guru, iaitu: Gymnasium, yang turut dihadiri oleh murid-murid yang berbakat besar yang menyediakan mereka ke arah pengajian di universiti dengan kehadiran sekitar lapan atau sembilan tahun bergantung kepada tahap murid-murid; Realschule, yang menawarkan pengajian lebih terbuka dan meluas bagi murid-murid tahap pertengahan yang berlangsung sehingga enam tahun; Hauptschule, yang menawarkan pengajian vokasional; dan juga Gesamtschule atau sekolah komprehensif yang menggabungkan ketiga-tiga jenis sekolah menengah di bawah satu bumbung.
Rancangan Penilaian Murid-murid Antarabangsa (PISA) yang dikendalikan oleh OECD, menilai kemahiran murid-murid berumur 15 tahun di negara-negara ahli dan beberapa negara-negara rakan. Pada tahun 2006, murid-murid memperbaiki kedudukan mereka dari tahun-tahun sebelumnya dengan menduduki tangga ke-13 (atas purata) dalam kemahiran sains, tangga ke-20 dalam kemahiran matematik dan tangga ke-18 dalam kemahiran membaca. Memandangkan tahap kecerunan sosio-ekonomi di Jerman lebih tinggi, pencapaian di Jerman dipengaruhi kuat faktor-faktor sosio-ekonomi berbanding negara-negara lain.
Untuk memasuki sebuah universiti, murid-murid sekolah menengah perlulah menduduki peperiksaan Abitur, yang menyamai Sijil Tinggi Pelajaran Malaysia. Namun, murid-murid yang memiliki sijil daripada sekolah vokasional boleh juga memohon. Sebuah sistem perantisan yang dipanggil Duale Ausbildung membolehkan murid-murid menghadiri latihan vokasional dengan bekerja (belajar) di syarikat-syarikat perusahaan selain sekolah latihan khas yang dikendalikan kerajaan. Kebanyakan universiti di Jerman dimiliki oleh kerajaan negeri dan mengenakan yuran pengajian yang berbeza-beza dari €50 hingga ke €500 bagi satu semester pengajian.
Universiti-universiti Jerman diakui di peringkat antarabangsa, sekaligus menonjolkan nilai pengajian yang tinggi di negara ini. Di dalam "Kedudukan Universiti Dunia THES-QS" pada tahun 2007, tiga buah universiti awam Jerman menduduki tangga 100 utama dunia, manakala 11 yang lain menghuni kedudukan 200 utama.
Pemecutan, Bali

Poskod

Poskod yang digunakan di Pemecutan adalah 80119. Terdapat 11 buah desa/kelurahan di dalam daerah kecamatan Denpasar Barat.
Suryadharma Ali

Suryadharma Ali (lahir di Jakarta, 19 September 1956; umur 54 tahun) adalah Menteri Agama Indonesia sejak 22 Oktober 2009 hingga kini. Beliau juga menjawat sebagai Menteri Negara Koperasi dan Usaha Kecil Menengah di Kabinet Indonesia Bersatu, iaitu kabinet pemerintahan semasa 2004-2009.

Kerjaya

Suryadharma mendapatkan ijazah sarjana mudanya di Institut Agama Islam Negeri Syarief Hidayatullah, Jakarta, pada tahun 1984. Dari tahun 1985 hingga 1999, beliau mempunyai kerjaya di PT. Hero Supermarket, sebuah perusahaan perniagaan runcit, dengan jawatan terakhir sebagai Timbalan Pengarah. Beliau masa itu juga aktif dalam berbagai organisasi runcit di Indonesia.
Pada bulan Februari 2007, Suryadharma berjaya terpilih untuk menggantikan Hamzah Haz sebagai Ketua Parti Persatuan Pembangunan (PPP), salah satu parti Islam yang terkemuka di Indonesia.
Sebagai Menteri Agama, pada September 2010 beliau menyatakan bahawa ajaran Ahmadiyah adalah sesat dan telah menyimpang dari Al-Quran.
Entisol

Entisol, dalam taksonomi tanih Jabatan Pertanian Amerika Syarikat, didefinasikan sebagai tanih yang tidak menunjukan sebarang pembentukan profil selain dari horizon A. Entisol tidak mempunyai horizon diagnostik, dan kebanyakannya tidak terganggu daripada bahan induk, iaitu boleh jadi enapan tak kukuh atau batu. Entisol mewakili order tanah kedua terbesar (selepas inceptisol) dengan 16% keselurahan tanah bebas ais.
Di Australia, kebanyakan entisol dikenali sebagai rudosol atau tenosol, sementara arent dikenali sebagai anthroposol. Dalam pengelasan tanih FAO, kerana kelainan sifat, suborder entisol membentuk order tanih tersendiri (cth. fluvisol, lithosol).

Suborder

Arent - dicirikan oleh kehadiran serpihan-serpihan horizon pedogenik yang dahulu yang tersebar di seluruh tanih.
Olele

Poskod

Poskod yang digunakan di Olele adalah 96585. Terdapat 9 buah desa di dalam daerah kecamatan Kabila Bone.
Pusat Konvensyen Antarabangsa Persada Johor

Nama

Persada diambil dari perkataan bahasa Melayu yang bermaksud tempat yang mempunyai langkah untuk anggota kerajaan duduk dan menjalankan urusan rasmi.

Sejarah

Kawasan di mana pusat konvensyen ini hari ini digunakan sebagai tapak untuk kem kuasa tentera Johor dan sisa-sisa awal Johor Bahru.

Seni bina

Kawasan pusat konvensyen itu merebak di kawasan seluas 2,34 hektar, dengan bangunan meliputi area seluas 1,69 hektar. Bangunan itu direka dengan bumbung yang menyerupai topi rasmi Kesultanan Johor. Pusat konvensyen ini terdiri daripada dewan konvensyen, bilik mesyuarat, dewan pameran, auditorium dan restoran.

Pengangkutan

Pusat konvensyen boleh diakses oleh laluan Muafakat Bus P-101.
Karim Latiff

Kerjaya

Beliau menceburi karier seni seawal usia lapan tahun sebagai penyanyi, Karim pernah memasuki pertandingan Bintang Radio pada 1950-an hingga ke peringkat akhir, namun nasib tidak menyebelahinya.
Beliau kemudiannya mengikuti kumpulan Sandiwara Suria Negara dan menjelajah seluruh negara dengan mengadakan pementasan drama serta nyanyian.
Pun begitu, disebabkan minat mendalam terhadap lakonan, dia berhijrah ke Studio Jalan Ampas, Singapura seorang diri ketika berusia 18 tahun untuk mengejar cita-cita bergelar bintang.
Waktu itu beliau ditawarkan watak sebagai pelakon pembantu oleh Allahyarham A R Tompel di bawah syarikat miliknya, Sandiwara Kencana dengan bayaran RM3 sehari. Dari situ, beliau mula berlakon drama TV pada 1964 dan antara drama yang mempopularkannya seperti siri Keluarga Tompel dan Potret Pekerti. Beliau paling dikenali menerusi filem Ahmad Albab memegang watak Safar pada 1968.
Pada masa sama, beliau bekerja di RTM sebagai pengalih suara untuk filem. Selepas muncul sebagai anak wayang, beliau mendapat banyak tawaran daripada Merdeka Studio. Antara filem lakonannya ialah Sumpah Pontianak, Samseng, Selendang Delima, Mashuri, Anak Bapak, Masam-masam Manis, Keluarga 69, Lain Jalan Ke Syurga serta Amuk Tok Nadim.

Kematian

Pada 2014, Karim hanya mampu duduk di kerusi urut selepas mengalami masalah penglihatan dan tidak mampu berdiri lama selain sakit kencing manis dan asma. Beliau meninggal dunia pada 18 Ogos 2015  akibat barah paru-paru.
Liter

Asal-usul

Perkataan "liter" diterbitkan daripada unit Perancis yang lebih tua, litron, yang mana nama ini datang daripada bahasa Yunani melalui bahasa Latin. Sistem metrik asal menggunakan liter sebagai unit asas.

Takrifan

Satu liter ditakrifkan sebagai sebuah panggilan khas untuk satu desimeter padu (1 L = 1 dm³). Maka 1 L = 0.001 m³ (secara tepat). Jadi 1000 L = 1 m³.
Kelayakan Piala Dunia FIFA 2018 – CONCACAF Pusingan Keempat

Kelayakan Piala Dunia FIFA 2018 – CONCACAF Pusingan Keempat akan dimainkan dari 7 November 2015 hingga 6 September 2016.

Format

Sebanyak 12 pasukan (di kedudukan 1-6 dan enam pemenang pusingan ketiga) akan dibahagikan kepada tiga kumpulan empat pasukan untuk bermain perlawanan kumpulan tempat sendiri dan tempat lawan secara timbal balas. Dua pasukan teratas setiap kumpulan akan mara ke pusingan kelima. (juga dikenali sebagai 'Hex').
Buahan, Payangan

Poskod

Poskod yang digunakan di Buahan adalah 80572. Terdapat 9 buah desa/kelurahan di dalam daerah kecamatan Payangan.
Geografi Mexico

Topografi Mexico terdiri dari beberapa banjaran pergunungan, di antaranya Sierra Madre Occidental di sebelah barat, Sierra Madre Oriental di timur, Cordillera Neovolcánica di tengah, dan Sierra Madre del Sur di selatan; dataran rendah kebanyakan sepanjang pesisir dan di Semenanjung Yucatan. Pedalaman negeri berpenara tinggi. Aktiviti seismos secara relatifnya adalah tinggi.
Hanya sedikit sungai yang boleh dilayari. Kebanyakan sungai adalah pendek dan mengalir dari jajaran pegunungan ke pesisir pantai.
Iklim Mexico adalah berpelbagai. Sebahagian besar negeri memiliki dua musim: hujan (Jun-September) dan panas (Oktober-April). Pada umumnya curahan hujan rendah di pedalaman dan utara. Manakala curahan hujan adalah tinggi di pesisir timur, di selatan, dan di Semenanjung Yucatan.
Kill Bill: Volume 1

Plot

Seorang wanita yang lengkap dengan berpakaian gaun pengantin, Meraikan satu majlis perkahwinan di El Paso, Texas, Tetapi dicemari dengan insiden yang malang apabila pasangan tersebut telah diserang oleh Skuad Pembunuh Upahan Viper Deadly. Bride / Beatrix Kiddo / Kiddo (Uma Thurman) sempat memberitahu kepada ketua kumpulan tersebut Bill (David Carradine), bahawa dia sedang hamil. Akan tetapi, Bill tetap menembaknya dia di kepala.
Polis menyiasat pembunuhan beramai-ramai di dalam gereja. Pihak polis mendapati Kiddo masih hidup tetapi koma. Di hospital, Elle Driver (Daryl Hannah) bersiap untuk membunuh Kiddo melalui suntikan maut, tetapi Bill membatalkan misi itu pada saat akhir, memandangkan ia tidak boleh dibunuh kerana Kiddo tidak dapat mempertahankan dirinya.
Empat tahun kemudian, Kiddo telah sembuh dari koma dan terkejut mendapati dia tidak lagi hamil. Dia membunuh seorang pekerja hospital yang telah merogolnya semasa dia koma. Namun, kakinya masih lumpuh akibat koma yang terlalu lama. 13 jam kemudian, baharulah kakinya pulih sepenuhnya. Dia mengambil traknya, dan terus merantau untuk menyelesaikan dendam terhadap untuk Bill dan keempat-empat anggota yang lain, dia memilih sasaran pertamanya iaitu O-Ren Ishii (Lucy Liu), kini pemimpin yakuza di Tokyo. Ibu bapanya telah dibunuh oleh yakuza lain ketika dia masih berusia 5 tahun, dia membalas dendam pada bos yakuza tersebut 6 tahun kemudian dan menggantikan bapanya selepas tamat latihannya sebagai pembunuh elit. 
Kiddo pergi ke Okinawa, Jepun, untuk mendapatkan pedang dari seorang legenda samurai, Hattori Hanzō (Sonny Chiba), yang telah bersumpah untuk tidak lagi membuat pedang lagi. Setelah mengetahui bahawa sasarannya adalah Bill, bekas pelajar yang mengkhianatinya, dia segera menghasilkan pedang terbaik untuknya. Kiddo berjaya menjejaki O-Ren di sebuah restoran di Tokyo yang dinamakan House of Blue Leaves, dan berjaya mengalahkan dan membunuh ke semua ahli yakuza yang lain, termasuk kumpulan Crazy 88 yang diketuai oleh Johnny Mo, (Gordon Liu) yang merupakan pengawal kepada O-Ren sebelum membunuhnya. Kemudian dia dan O-Ren bertarung di sebuah taman di perkarangan restoran itu, dan berjaya memenggal kepalanya dengan pedang lagenda itu. Dia menyeksa Sofie Fatale, pembantu O-Ren, untuk mendapatkan maklumat mengenai Bill, dan meninggalkannya sebagai tebusan kepada Bill kerana telah mengkhianati ketuanya. Sofia juga telah memberitahu kepada Kiddo bahawa anak perempuannya BB masih hidup dan dijaga oleh Bill dengan sebaiknya. Misi membalas dendam dan mencari anaknya semula dirungkaikan di dalam Filem Kill Bill: Volume 2.
Simpang, Wanayasa

Poskod

Poskod yang digunakan di Simpang adalah 41174. Terdapat buah desa di dalam daerah kecamatan Wanayasa.
Gère-Bélesten

Gère-Bélesten merupakan sebuah komun di jabatan Pyrénées-Atlantiques di barat-daya Perancis.
Pekan Ayer Hitam

Pentadbiran

Pekan Ayer Hitam merupakan salah sebuah  mukim yang terdapat dalam negara Kedah di bawah daerah Kubang Pasu, dan juga merupakan satu dari mukim yang terletak dalam pentadbiran Daerah Kubang Pasu.
Kusumah Atmaja

Prof. Dr. Raden Soelaiman Effendi Koesoemah Atmadja (8 September 1898 - 11 Ogos 1952) adalah seorang Pahlawan Kebangsaan Indonesia dan Pengerusi pertama Mahkamah Agung Indonesia.
Dilahirkan di Purwakarta, Indonesia, Kusumah meninggal dunia di Jakarta.
Bobowa

Bobowa merupakan sebuah bandaraya yang terletak di wilayah Poland Kecil, Poland.
Jasper Cillessen

NEC

Cillessen memulakan kerjaya bola sepaknya di De Treffers sebelum ke akademi remaja NEC/FC Oss pada 2001. Pada 2008, beliau menandatangani kontrak profesionalnya bersama NEC. Pada 2010, Cillesen menandatangani kontrak baru sehingga Jun 2012.
Cillessen membuat debut untuk NEC pada 28 Ogos 2010 ketika seri 2-2 menentang Heerenveen dan diundi sebagai pemain terbaik perlawanan. Cillessen kemudian menandatangani kontrak dua tahun sehingga 2014. Pada penghujung 2010-11, beliau menerima anugerah pemain terbaik Gelderland.

Ajax

Pada 27 Ogos 2011, Cillessen menandatangani kontrak lima tahun bersama Ajax dengan bayaran sebanyak €3 juta sehingga 2016.
Cillessen membuat debut untuk Ajax pada 21 September 2011 pada pusingan kedua Piala KNVB menentang VV Noordwijk. Beliau membuat penampilan pertama liga pada 12 Oktober 2011 menentang Feyenoord.

Kerjaya antarabangsa

Pada 7 Mei 2012, Cillessen termasuk dalam senarai 36 pemain untuk kejohanan UEFA Euro 2012 tetapi beliau tidak termasuk dalam senarai akhir. Pada 7 Jun 2013, Cillessen membuat debut untuk pasukan kebangsaan Belanda menentang Indonesia tetapi beliau bermain hanya pada separuh masa pertama dan Belanda menang 3-0.
Pada Jun 2014, Cillessen terpilih dalam skuad Belanda di Piala Dunia FIFA 2014. Beliau diberi jersi nombor 1 dan bermain pada perlawanan pembukaan menentang Sepanyol. Beliau bermain pada setiap perlawanan The Oranje yang menduduki tmepat ketiga pada kejohanan itu.